laion/Wikipedia-Exotic huggingface dataset:
אלומה (יישוב)

אלומה (בכתיב חסר: אֲלֻמָּה) הוא יישוב קהילתי כפרי הנמצא בדרום מישור החוף, שלושה קילומטרים צפונית-מערבית לקריית גת. רוב תושבי היישוב הם דתיים לאומיים בעוד שבישוב הוותיק ישנם תושבים חרדים. היישוב קם בסמוך לקוממיות באפריל 1952 ככפר הנוער "חזון יחזקאל" על ידי גוף בשם "מוסדות חינוך אזורי" של צעירי אגודת ישראל, השייך לחינוך העצמאי. ב-1996 הקים משרד הפנים ועד מקומי מוניציפלי שקיבל את השם "אלומה". היישוב מונה כ-280 משפחות, בשנת 2005 החל תהליך של הרחבת היישוב על 86 דונם בהם נבנו כ 200 יח' דיור, כ 160 בניה רוויה ו 42 מגרשים צמודי קרקע. בשנת 2018 החל שיווק הדירות וברובן זכו משפחות צעירות המשתייכות לציונות הדתית. ביישוב הוותיק ישנם 80 משפחות המקיימות אורח חיים חרדי. ביישוב ישנו בית ספר יסודי ממלכתי דתי (תתמ"ד אלומה) שהוקם בסוף שנת 2022 כדי לענות על הצורך של תושבי היישוב הצעירים ברובם. ביישוב פועל סניף של בני עקיבא, סניפים של תנועת הנוער אריאל וכן וסניף של תנועת הילדים תנועת עוז. בנוסף, יש ביישוב מוסדות בית יעקב לבנות ותלמוד תורה לבנים, השייכים לחינוך העצמאי. ביישוב הוקמה בעבר ישיבה חסידית ירושלמית כנסת אליהו (ראה להלן), מתיבתא להוראה של הקהילה הספרדית, ובית מדרש גבוה להוראה ודיינות של חסידות סלונים. עד לשנת 2011, עת עברה למודיעין עילית, שכנה ביישוב גם ישיבת קהלות יעקב בראשותו של הרב חיים קלופט. ישיבת באר התלמוד סניף חזון יחזקאל היא ישיבת המשך של ישיבת באר התלמוד בירושלים. מפאת חוסר מקום בישיבה בירושלים ועד ג' עובר באופן קבוע לסניף למשך שנה שלמה ואז חוזר לישיבה הגדולה לטובת ועד ג' הבא. הישיבה מונה כמאה בחורים ובראשה עומד הרב אנקונינה, בתפקיד המשגיח מכהן הרב גוסטמן ואת תפקיד המק"ק ממלא הרבה בוסי. צביון הישיבה דומה מאוד לישיבת האם אם מעט יותר משוחרר. ראש הישיבה בירושלים הרב חנוך כהן מגיע למסור שיעורים כלליים בימי שני. מדיה וקבצים בנושא אלומה בוויקישיתוף אושרה הקמת מרכז כפרי חדש בקרבת קוממיות, חרות, 27 ביולי 1964 קרית נח"ל חרדי נחנכה ליד קוממיות בחבל לכיש, מעריב, 24 בדצמבר 1968 שירות הידען, ‏ליד קרית גת נחשפה כנסייה מרכזית ובה פסיפס מרשים מהתקופה הביזנטית, באתר "הידען", 23 בינואר 2014 כנסת אליהו באינדקס עולם התורה, באתר עולם התורה אלומה (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 חזון יחזקאל - כפר נוער חדש, מעריב, 13 באפריל 1952 נפתח כפר הנוער חזון יחזקאל של צעירי אגודת ישראל, הַבֹּקֶר, 17 באפריל 1952 מתן צורי, פסיפס וכנסייה בת 1,500 שנה נחשפו בדרום, באתר ynet, 22 בינואר 2014 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
Don't Get Around Much Anymore

Don't Get Around Much Anymore הוא סטנדרט ג'אז שנכתב על ידי המלחין דיוק אלינגטון. השיר נקרא במקור "Never No Lament" והוקלט לראשונה על ידי דיוק אלינגטון ותזמורתו ב-4 במאי 1940. "Don't Get Around Much Anymore" הפך במהירות ללהיט, לאחר שבוב ראסל (אנ') כתב את המילים שלו ב-1942. שתי הקלטות שונות של "Don't Get Around Much Anymore", האחת של The Ink Spots (אנ') והשנייה האינסטרומנטלית משנת 1940 של להקתו של אלינגטון, הגיעו למקום הראשון במצעד ה-R&B בארצות הברית ב-1943. שתיהן היו בעשירייה הראשונה של תקליטי פופ, יחד עם גרסה של גלן גריי (אנ'). גרסת דיוק אלינגטון הגיעה למקום השמיני במצעד הפופ. Don't Get Around Much Anymore, לשמיעת הביצוע של דיוק אלינגטון באתר ספוטיפיי. Jazz Standards Songs and Instrumentals (Don't Get Around Much Anymore), www.jazzstandards.com Philip Furia, Michael L. Lasser, America's Songs: The Stories Behind the Songs of Broadway, Hollywood, and Tin Pan Alley, Taylor & Francis, 2006, ISBN 978-0-415-97246-8. (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
הספרייה היהודית הדיגיטלית (בלגרד)

הספרייה היהודית הדיגיטלית (בסרבית: Јеврејска дигитална библиотека) הוא מלכ"ר מגזר שלישי אשר נוסד ב-2019 בבלגרד, ונועד על מנת לאסוף, לשמר, לבצע דיגיטציה ולהציג במקוון, חמרים הקשורים בעיקר ליהדות סרביה בכלל ויהדות בלגרד בפרט, ועוסק גם בסוגיות הקשורות ליהדות בוסניה והרצגובינה, יהדות קרואטיה ויהדות מקדוניה. הספרייה היהודית הדיגיטלית מכילה למעלה מ-1,000 פריטים ועשרות אלפי דפי ספרים, עיתונים, אנתולוגיות, קובצי קול וקובצי וידאו, העוסקים במורשת היהודית בסרביה, לימוד והנצחת השואה. התצוגות והחמרים הם במספר שפות: סרבית, אנגלית, הונגרית, ספרדית, גרמנית, לאדינו, ועברית. מרבית המסמכים שמורים בתצורת PDF אשר נסרקו ממקורות קשיחים באמצעות זיהוי תווים אופטי, המאפשר חיפוש בחומר הסרוק, והם מקוטלגים לפי מגוון נושאי מפתח כגון מחבר, נושא, שנת הוצאה, סוג המסמך ומילות מפתח. רוב החומר שמור תחת גישה פתוחה. הספרייה היהודית הדיגיטלית מכילה 14 נדבכים: מדיה וקבצים בנושא הספרייה היהודית הדיגיטלית בוויקישיתוף אתר האינטרנט הרשמי של הספרייה היהודית הדיגיטלית (בסרבית) האוסף הדיגיטלי היהודי בארכיון ההיסטורי בבלגרד אתר האינטרנט של הספרייה היהודית הדיגיטלית.
מודולציה

האם התכוונתם ל... מודולציה (מוזיקה) – מעבר מסולם אחד לסולם אחר בשיר אפנון – הוא פעולת קידוד מידע על גל נושא
צ'אק אדוארדס

צ'ארלס מריון "צ'אק" אדוארדס (באנגלית: Charles Marion Edwards; נולד ב-13 בספטמבר 1960) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-11 של מדינת קרוליינה הצפונית. אדוארדס, חבר המפלגה הרפובליקנית, ייצג טרם היבחרו לקונגרס את מחוז הבחירה ה-48 בסנאט של קרוליינה הצפונית בין השנים 2016–2023. אדוארדס נולד בוויינסוויל (Waynesville) שבמערב קרוליינה הצפונית. בשנת 1997 השלים את לימודיו התיכוניים בתיכון וסט הנדרסון, ולאחר מכן למד מנהל עסקים, חשבונאות ושיווק במכללה הקהילתית בלו רידג'. בשנת 1989 הצטרף אדוארדס למקדונלד'ס. עד 1991 עבד כמנהל תפעול, בשנים 1991–1996 היה יועץ עסקי בכיר, ועד 1998 היה רכז פיתוח בתאגיד. בנוסף עבד כסגן נשיא ב"שותפי מחוז הנדרסון לקדמה כלכלית". ב-2013 התמנה לחבר במועצת המנהלים של התאגיד הפיננסי "אנטגרה". בשנת 2020, אנטרגה התמזגה עם "First Citizens BancShares" השוכנת בראלי. באוגוסט 2016 מונה אדוארדס לסנאט של קרוליינה הצפונית בעקבות התפטרותו של טום אפודאקה. הוא ייצג את מחוז הבחירה ה-48 מ-19 באוגוסט 2016, ונבחר מחדש בבחירות 2018 ובבחירות 2020. ב-30 בנובמבר 2021 הכריז אדוארדס על התמודדותו לייצוג מחוז הקונגרס ה-11 של קרוליינה הצפונית בבית הנבחרים של ארצות הברית. את המחוז ייצג חבר הקונגרס מדיסון קות'ורן בכהונתו הראשונה; מעל קות'ורן ריחפה עננת שערוריות רבות, בעיקר כשהצהיר הצהרות שנויות במחלוקת, וספג ביקורת מצד אדוארדס על היותו מחוקק לא יעיל. אדוארדס זכה בבחירות המקדימות לתמיכתו של הסנאטור תום טיליס, ובסופו של דבר גבר על קות'ורן ביום הפריימריז עם 33.4% מקולות הבוחרים. אדוארדס הושבע לתפקידו בראשית ינואר 2023. בקונגרס ה-118 הוא חבר בוועדת הפיקוח והרפורמה, בוועדת התקציב ובוועדת התחבורה והתשתיות. מדיה וקבצים בנושא צ'אק אדוארדס בוויקישיתוף אתר האינטרנט הרשמי של צ'אק אדוארדס בבית הנבחרים האמריקאי (באנגלית) צ'אק אדוארדס, ברשת החברתית פייסבוק צ'אק אדוארדס, ברשת החברתית אקס (טוויטר) צ'אק אדוארדס, ברשת החברתית אינסטגרם צ'אק אדוארדס, ברשת החברתית LinkedIn צ'אק אדוארדס, סרטונים בערוץ היוטיוב צ'אק אדוארדס, באתר המדריך הביוגרפי של הקונגרס של ארצות הברית (באנגלית) Chuck Edwards, באתר Ballotpedia (באנגלית) דונה קינג, Edwards to announce run for Congress, Carolina Journal reports, באתר Hendersonville Lightning‏, 1 בדצמבר 2021 (באנגלית) סוכנויות הידיעות, ועכשיו – סרטון בעירום: ההסתבכות החדשה של הכוכב הרפובליקני, באתר ynet, 8 במאי 2022 קמילה דקאלוס, Rep. Madison Cawthorn's primary challenger Chuck Edwards wants to focus on results for North Carolina — not his opponent's many scandals, באתר Business Insider‏, 6 במאי 2022 (באנגלית) Chuck Edwards, באתר Clerk of the House (באנגלית)
רעידת האדמה בבם

רעידת האדמה בבם הייתה רעידת אדמה שהתרחשה ב-26 בדצמבר 2003 וגרמה ל-34,000 הרוגים. מוקדה היה בבם, אלף ק"מ מדרום לטהראן שבאיראן. בין נזקי רעידת האדמה היה מבצר תיירותי שנחרב כליל. מושל כרמאן העריך כי ברעידת האדמה נהרגו 40 אלף בני אדם. רעידת האדמה התרחשה בשעה 5:26 ביום 26 בדצמבר 2003. בהתחלה דווח על 2,000 הרוגים ולאחר מכן על 5,000 הרוגים. ארגונים מערביים העריכו שמספר ההרוגים גבוה בהרבה. בפועל התגלה כי נהרגו 26,230 בני אדם. בטלוויזיה האיראנית דיווחו על 30,000 פצועים. רעידת האדמה הרסה כ-70% מהמבנים בבם שבהם שכנו 80 אלף איש. איראן הודיעה שלא תקבל סיוע מישראל, אבל תקבל סיוע משאר מדינות העולם. שני בתי חולים התמוטטו. רעידת האדמה הותירה חסרי בית רבים. מושל כרמאן העריך שהיו 40 אלף הרוגים ברעידת האדמה. הרעש מוטט יותר ממחצית מבנייני העיר והנזק הקשה ביותר נגרם לעיר העתיקה, שם מבצר ששכן על צוק והיה יעד תיירותי נחרב כליל. אנשי הסהר האדום חילקו מזון לנפגעים. וכמה מדינות הגישו סיוע לאיראן כדי להתמודד עם רעידת האדמה. מדיה וקבצים בנושא רעידת האדמה בבם בוויקישיתוף After 17 Years Iran Finally Announces 34,000 Died In Bam Earthquake, Iran International, ‏2020-12-26 (באנגלית) הערכה באיראן: מספר ההרוגים ברעידת האדמה בדרום המדינה יגיע ל-10,000, באתר TheMarker‏, 26 בדצמבר 2003 עמית סדן, 'רקוויאם לעצי התמר המדממים':רעידת האדמה בעיר בָם ויחסי שלטון–תקשורת באיראן, ג'מאעה כ"ד, תשע"ט, עמ' 4–11 איראן:20 אלף בני אם נספו ברעש האדמה, באתר ynet, 27 בדצמבר 2003 ערך זה הוא קצרמר בנושא רעידות אדמה ובנושא איראן. אתם מוזמנים לתרום לוויקיפדיה ולהרחיב אותו.
טיבור שאראי

טיבור שאראי (בהונגרית: Sárai Tibor;‏ בודפשט, 10 במאי 1919 – בודפשט, 11 במאי 1995) היה מלחין יהודי-הונגרי עטור פרסים, זוכה פרס האמן המצטיין, פרס פרנץ ארקל (פרס ממלכתי למלחינים מצטיינים, מנהלים מוזיקליים ולפעילות אמנותית), ופרס קושוט (המקביל בהונגריה לפרס ישראל), מורה פרופסור למוזיקה. בין 1938 לבין 1942 למד כינור אקדמיה למוזיקה ע"ש פרנץ ליסט, ובמקביל – באופן פרטי – למד קומפוזיציה אצל פאל קדושה. בין 1942 לבין 1945 (תקופת מלחמת העולם השנייה והגבלות קשות על יהודי הונגריה) לא ידוע עליו הרבה רק זאת שהוא למד/לימד בית הספר למוזיקה גולדמארק שנתן בית למוזיקאים יהודים. שאראי ביצע תפקידים ציבוריים רציניים בחיי המוזיקה ההונגרית לאחר 1945. בשנת 1948 – למשך שנה אחת – הפך למזכיר הכללי בפועל של האיגוד המקצועי החופשי של המוזיקאים ההונגרים. ב-1949 מונה לסגן ראש מחלקת המוזיקה של הרדיו הממלכתי ההונגרי ובין 1950 לבין 1953 היה ראש המחלקה. בין השנים 1949–1950 היה גם ראש אגף המוזיקה במשרד התרבות של הונגריה. מ-1953 עד 1959 לימד בקונסרבטוריון בבודפשט, ולאחר מכן מ-1959 הפך למורה ואחר כך לפרופסור באקדמיה למוזיקה ע"ש פרנץ ליסט. הוא פרש ב-1980. מ-1959 עד 1978, הוא היה המזכיר הכללי של אגודת המוזיקאים ההונגרית בשתי קדנציות – 1972–1977, 1980–1985 – היה חבר בוועד הפועל של מועצת המוזיקה הבינלאומית הפועלת תחת אונסק"ו בשנים 1975–1977 כיהן גם בתפקיד סגן נשיא המועצה בשנים 1980–1982 כיהן בתפקיד המזכיר הכללי של המועצה שאראי היה פעיל גם כמלחין והלחין כמעט בכל הז'אנרים למעט אופרה: הוא הלחין אורטוריה, שלוש קנטטות, שתי סימפוניות, שמונה קטעי תזמורת נוספים, שלוש רביעיות מיתרים ויצירות מוזיקה קאמרית אחרות, יצירות מקהילה א-קפלה, שירים, קטעי סולו. לכינור, לפסנתר, לויולה, לחליל ועוד. שאראי כתב גם ספר בשם "תולדות המוזיקה הצ'כית" שיצא לאור ב-1959. מיצירותיו נעשו מספר הקלטות רדיו ודיסקים. הוא נפטר ב-1995, יום אחד לאחר יום הולדתו ה-76. פרס פרנץ ארקל (1959) פרס קושוט (1975) פרס האמן המצטיין (1988) עורך אנדראש סקיי: מי זה מי במוזיקה ההונגרית? הוצאת מוזיקה, בודפשט, 1988. מסת"ב 9633306728 טיבור שאראי itunes - יצירותיו של טיבור שאראי - סדרת המחברים ההונגרים של היום בית הספר אנני פישר ששמה היה במלחמת העולם השנייה בית הספר למוזיקה גולדמארק
דיסקוגרפיה של סטטיק

לירז רוּסוֹ (נולד ב-8 בדצמבר 1990), המוכר בשם הבמה סטטיק, הוא זמר פופ וראפר ישראלי, אשר היה חבר בצמד סטטיק ובן-אל תבורי עם בן-אל תבורי והמפיק ג'ורדי, יחד הוציאו להיטים שזכו להצלחה בישראל, ובהם "טודו בום", "כביש החוף", "ברבי", "אפס מאמץ" ואחרים. סטטיק הוציא את אלבום הסולו הראשון שלו, "לירז", ב-22 בפברואר 2023. דיסקוגרפיה של סטטיק ובן-אל תבורי מיקומי שיא במצעד העברי של מדיה פורסט: "יחד תמיד": השבוע ה-50 של שנת 2023. "מכשפה": השבוע ה-22 של שנת 2024. מיקומי שיא במצעד היטליסט: מצעד המוזיקה של ישראל mako: "יחד תמיד": שבוע 50 של שנת 2023 "חתולים שחורים": שבוע 21 בשנת 2024 "מכשפה": שבוע 25 בשנת 2024 TOP 40 - הלהיט המנצח של עדן חסון, באתר פרוגי, 23 באוגוסט 2023 לירז רוסו, באתר אקו"ם סטטיק, באתר Genius
מנה עיקרית

מנה עיקרית היא המנה המרכזית בארוחה שמורכבת ממספר מנות. מנה זו מגיעה בדרך כלל לאחר מנת הפתיחה (אנ') ואחריה מוגש הקינוח. בסיס המנה העיקרית כולל בדרך כלל מאכל עתיר חלבון, כמו בשר או דג ובתזונה צמחונית טופו או סייטן. תוספת למנה תכלול לרוב פחמימה כמו לחם, טוגנים או סלט. בדרך כלל, המנה העיקרית היא הארוחה הראשית, המשביעה והמרכזית ביותר בתפריט. בסיס המנה העיקרית כולל בדרך כלל מאכל עתיר חלבון, כמו בשר ובתזונה צמחונית טופו או סייטן. תוספת למנה תכלול לרוב פחמימה כמו לחם, טוגנים או סלט. בארוחות רשמיות, המנה העיקרית עשויה לייצג את השיא של החוויה הקולינרית ושאר המנות יבנו סביב המנה העיקרית ויכינו את הסועד למנה זו. במקרים אלו המנות הקודמות יבנו באופן הדרגתי ציפייה אצל הסועד. חוויית הסעדה מוצלחת בה המנה העיקרית עומדת בציפיות שהמנות הקודמות הציבה תגביר את הנאת הסועד וההנאה הכללית מהארוחה. מנות לאחר המנה העיקרית מרגיעות את החך והבטן בניגוד למנה העיקרית הכבדה יחסית. תוספת למנה מדיה וקבצים בנושא מנה עיקרית בוויקישיתוף wedo-net, מנות עיקריות בשריות, באתר foodsdictionary ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ג'ייד פטיג'ון

ג'ייד פטיג'ון (באנגלית: Jade Pettyjohn; נולדה ב-8 בנובמבר 2000) היא שחקנית אמריקאית, שהחלה להופיע בטלוויזיה בתור סאמר בסדרת הטלוויזיה של ניקלודיאון "רוק בבית הספר" (2016–2018), ובתור לקסי ריצ'רדסון בסדרת הדרמה של הולו "שריפות קטנות בכל מקום" (2020). פטיג'ון נולדה ב-8 בנובמבר 2000 בלוס אנג'לס, קליפורניה. כבר בגיל שש היא הופיעה בלהקת שירים וריקודים לילדים. תפקידה הראשון היה בפרסומת. בשנת 2008 בגיל שבע, הופיעה לראשונה בטלוויזיה בסדרת הטלוויזיה "המנטליסט". פטיג'ון שיחקה גם בתפקידים שונים במספר סדרות טלוויזיה, בין היתר ב-"מהפכה", "מחשבות פליליות: התנהגות חשודה", "גרים", "טרה", ו-"Pure Genius". בשנת 2012 כיכבה בתפקיד הראשי בסרט הטלוויזיה של ניקולודיאון "נערה אמריקאית: מק'קנה יורה לכוכבים", בתורה מק'קנה ברוקס. בשנת 2016 שיחקה בתפקיד הראשי כסאמר, בסדרה של ניקולודיאון "רוק בבית הספר" יחד עם ריקרדו הורטאדו ובריאנה יידי. שנת 2017 היא כיכבה בסרט המקורי של ניקלודיאון "רופוס 2". בספטמבר 2017 לוהקה פטיג'ון לתפקיד בתה של לורה דרן בסרט "משפט האש". בנוסף, היא צורפה לצוות השחקנים של סרט מותחן הפשע "Destroyer", והופיעה בסרט "Against All Enemies". בסוף 2018, פטייג'ון לוהקה ל"דדווד: הסרט", וגילמה את התפקיד של קרוליין, עולה חדשה בעיירה דדווד. בשנת 2019 היא לוהקה לסדרת הטלוויזיה של הולו: "שריפות קטנות בכל מקום" בתפקיד לקסי ריצ'רדסון, בתה של דמותה של ריס וית'רספון. ביוני 2020, היא לוהקה לסדרת הדרמה של ABC "ביג סקיי", בתפקיד גרייס סאליבן הנחטפת יחד עם אחותה הגדולה דניאל (נטלי אלין לינד). היא שיחקה בעונה הראשונה של הסדרה. ב-2022 הופיעה בשני פרקים של הסדרה "כבאי קליפורניה" כאחותו הצעירה והמתה של בודי (מקס ת'יריוט). ב-2023 לוהקה לסרט All my friends are dead. מדיה וקבצים בנושא ג'ייד פטיג'ון בוויקישיתוף אתר האינטרנט הרשמי של ג'ייד פטיג'ון ג'ייד פטיג'ון, ברשת החברתית פייסבוק ג'ייד פטיג'ון, ברשת החברתית אקס (טוויטר) ג'ייד פטיג'ון, ברשת החברתית אינסטגרם ג'ייד פטיג'ון, סרטונים בערוץ היוטיוב ג'ייד פטיג'ון, במסד הנתונים הקולנועיים IMDb (באנגלית) ג'ייד פטיג'ון, באתר AllMovie (באנגלית) ג'ייד פטיג'ון, באתר Rotten Tomatoes (באנגלית) ג'ייד פטיג'ון, באתר Metacritic (באנגלית) ג'ייד פטיג'ון, במסד הנתונים הקולנועיים KinoPoisk (ברוסית) ג'ייד פטיג'ון, באתר MusicBrainz (באנגלית) ג'ייד פטיג'ון, באתר Discogs (באנגלית) Jade Pettyjohn & Ricardo Hurtado on the Nick Stars BFF Challenge | School of Rock | Nick, נבדק ב-2023-02-25 Cody Hamman, All My Friends Are Dead: JoJo Siwa joins deadly sins horror film, JoBlo, ‏21 בפברואר 2023 (באנגלית) "Pure Genius - Episode 1.07 - A Bunker Hill Christmas - Press Release". SpoilerTV.com. 22 בנובמבר 2016. נבדק ב-9 בדצמבר 2016. {{cite web}}: (עזרה) Andrew Whalen (5 בנובמבר 2018). "Deadwood' Movie Casts Jade Pettyjohn, Series Villain to Return as South Dakota Statehood Looms". Newsweek. נבדק ב-6 ביולי 2019. {{cite web}}: (עזרה) Rick Porter (5 בנובמבר 2018). "'Deadwood' Movie Starts Filming with Majority of Cast Returning". The Hollywood Reporter. נבדק ב-6 ביולי 2019. {{cite news}}: (עזרה)
קאלב/קראמו

קאלב/קארמו (באסטונית: BC Kalev/Cramo) היא קבוצת כדורסל אסטונית מהעיר טאלין, המתמודדת בליגת העל האסטונית, בליגה הלטבית-אסטונית וביורופקאפ. הקבוצה הוקמה ב-1998 ואוטמטית העפילה לליגת העל האסטונית, לאחר מספר שנים בהם הקבוצה לא השיגה הישגים, זכתה הקבוצה באליפות הראשונה שלה בשנת 2005 ומאז הקבוצה הגיעה בכל שנה (למעט עונת 2019/2020 שהופסקה בגלל מגפת הקורונה) לטופ 3 בליגה האסטונית וכיום נחשב למועדון הטוב ביותר באסטוניה. ההופעה האירופית הראשונה של הקבוצה הייתה בעונת 2005/2006 ביורוצ'לנג'. בעונות 2007/2008 ו2013/2014 הקבוצה השתתפה ביורוקאפ והודחה בשלב הבתים בשני העונות. כיום הקבוצה משתתפת במעפלים האירופאים של פיב"א, ב-2021 הפכה להיות הקבוצה האסטונית הראשונה שהעפילה לשלב הבתים של ליגת האלופות, כיום הקבוצה משתתפת ביורופקאפ ובעונת 2022/2023 הגיעה לשלב חצי הגמר. לאורך השנים, הקבוצה השתתפה במספר תחרויות אזוריות, הקבוצה הצטרפה לליגה הבלטית ב-2005 והישג השיא שלה היה מקום 3 בעונת 2012/2013, לאחר פירוקה של הליגה הבלטית ב-2018, הצטרפה הקבוצה לליגה הלטבית-אסטונית, בעונתה הראשונה הגיעה הקבוצה למקום השלישי ובעונת 2021/2021 זכתה הקבוצה במפעל. ב-2009 השתתפה לראשונה הקבוצה בליגה המאוחדת של VTB ופרשה ממנה ב-2022 בשל מלחמת אוקראינה–רוסיה, הישג השיא של הקבוצה היה מקום 9. במקום הליגה המאוחדת של הVTB הקבוצה הצטרפה בעונת 2022/2023 לליגה הצפון אירופית. בעונת 2023/2024 התמודדה במוקדמות ליגת האלופות והודחה בסיבוב הראשון ובעקבות זאת תשחק ביורפקאפ. ליגת העל האסטונית: אליפות (13): 2005, 2006, 2009, 2011, 2012, 2013, 2014, 2016, 2017, 2018, 2019, 2021, 2023 סגנות: 2007, 2008, 2015 הגביע האסטוני זכייה (8): 2005, 2006, 2007, 2008, 2015, 2016, 2020, 2022 סגנות: 2009, 2011, 2013, 2021 הליגה הלטבית-אסטונית: זכייה (1): 2021 מדיה וקבצים בנושא קאלב/קראמו בוויקישיתוף אתר האינטרנט הרשמי של קאלב/קראמו
בית הקברות בניוארק שעל הטרנט

בית הקברות בניוארק שעל נהר הטרנט הוא בית קברות אזרחי בעיר ניוארק שעל נהר הטרנט במחוז נוטינגהאם שבבריטניה. הוא ידוע בעיקר בשל החלקה הצבאית שבו, המהווה מעין בית קברות לאומי פולני בבריטניה. בית הקברות ממוקם במרכזה של העיר, והוקם גם על מנת לספק לה שטח ירוק שישמש כפארק עירוני. הוא נחנך בשנת 1856. שטחו המקורי הורחב מספר פעמים. צורתו היא מלבנית בעיקרה והוא משתרע על פני כ-650 מטר מצפון לדרום, ובו שדרה מרכזית. במהלך מלחמת העולם השנייה היו מספר שדות תעופה של חיל האוויר המלכותי ממוקמים באזור שסביב העיר. לבקשת החיל הוקצתה חלקה בבית הקברות שלה לקבורת חללי היחידות שהוצבו בבסיסים אלו. שטחה הנוכחי הוא כ-1.2 דונם. בשדות התעופה שבקרבת העיר היו מוצבות מספר טייסות שאוישו על ידי אוויראים פולנים. מציאות זו הביאה לקבורת חללים פולנים רבים בחלקה. כיום (2023), מתוך 530 הקברים בחלקה, 391 הם של פולנים, ומהם 343 אנשי צוות אוויר. חללים אלו נפלו ברובם בשנים 1940-‏1944. על קברי החללים בחלקה הוצבו מצבות לוח אנכיות כמקובל בבית הקברות הצבאיים הבריטיים, כאשר המצבות לפולנים מעוצבות בתבנית מחודדת בראשה. בשנת 1941 נחנך בחלקה צלב זיכרון פולני. בטקס חנוכתו השתתפו ולדיסלב רצקייביץ', נשיא פולין שבגלות, וולדיסלב שיקורסקי, ראש ממשלת פולין הגולה. לאחר מותם (ב-1947 וב-1943, בהתאמה) הם הובאו לקבורה בחלקה הצבאית, בקרבת צלב הזיכרון. ב-1972 וב-1982 נקברו בחלקה אוגוסט זאלסקי (אנ') וסטניסלב אוסטרובסקי (אנ'), הנשיא השני והנשיא השלישי בגלות של פולין. ריכוז קברי החללים הפולנים בחלקה לרבות קברי ארבעת הנכבדים הפך אותה למעין בית קברות לאומי של פולין בתחומי בריטניה. ב-1993 הועבר ארונו של שיקורסקי מהחלקה לקבורה בקרקוב שבפולין, ושלט לזכרו הוצב בחלקה. בנובמבר 2022 הועברו מהחלקה לקבורה בוורשה ארונותיהם של רצקייביץ', זלנסקי ואוסטרובסקי. מדיה וקבצים בנושא בית הקברות בניוארק שעל הטרנט בוויקישיתוף בית הקברות, באתר עיריית ניוארק שעל הטרנט מידע על הקמת בית הקברות בית הקברות, באתר ועדת חבר העמים לקברי מלחמה סרטון אודות בית הקברות Poland buries remains of historic democratic leaders, באתר AP News, ‏12 בנובמבר 2022 האחרים היו בריטים, קנדים, אוסטרלים וניו זילנדים.
מלחמת המרקיזים הראשונה

מלחמת המרקיזים הראשונה (בגרמנית: Erster Markgrafenkrieg) בין השנים 1449–1450 הייתה תוצאה של מחלוקות בין העיר הקיסרית החופשית נירנברג לבין אלברכט השלישי אכילס, הבוחר מברנדנבורג. ערים רבות בפרנקוניה בגרמניה המודרנית נפגעו קשות מהמלחמה. ב-13 באוגוסט 1449, כבש אלברכט את טירת ליכטנאו, נחלתה של נירנברג. ב-11 במרץ 1450 הובס אלברכט בפילנרויטר ויהר. המלחמה הסתיימה בחתימה על הסכם שלום בבמברג ב-22 ביוני 1450. אלברכט נאלץ להחזיר את כל האדמות שנכבשו לעיר נירנברג.
לאנס לים

לאנס די לים (באנגלית: Lance Dae Lim; נולד ב-16 בדצמבר 2000) הוא שחקן קולנוע וטלוויזיה אמריקאי הידוע בתפקידיו בתור זאק קוואן בסדרת הטלוויזיה של ניקלודיאון, "רוק בבית הספר" ובסדרת הטלוויזיה "לגדול כפישר". לים נולד וגדל בלוס אנג'לס, קליפורניה. הוא ממוצא קוריאני. לפני תפקיד הפריצה שלו בסדרת הטלוויזיה "לגדול כפישר", הוא השתתף באודישן הכוכבים של דרום קוריאה MBC. לים גילם תפקידים חוזרים בסדרות טלוויזיה שונות כמו "חמוץ מתוק", "ללא מילים" ו"ביחד ולחוד". בשנת 2018, נטפליקס הוציאה את הפיצ'ר המצויר המקורי שלהם "אבא אווזה", שבו לים דיבב את צ'או. בשנת 2019, הוא לוהק לפיילוט הסדרה "The Edge of Seventeen" ולתפקיד בסרט "יובי יציל את האלווין" של נטפליקס. החל מ-2021 משחק בתפקיד דניס קצומוטו, בנו של הבלש גורדון קצומוטו (טים קנג) בסדרה מגנום, בלש פרטי. לאנס לים, ברשת החברתית אינסטגרם לאנס לים, במסד הנתונים הקולנועיים IMDb (באנגלית) "'School Of Rock's' Lance Lim Visits KCAL9 Studios" (באנגלית). נבדק ב-2019-10-01. "Zack of All Trades". Television Academy (באנגלית). נבדק ב-2019-10-01. Nicola (2016-11-07). "Interview: Lance Lim Talks School of Rock - Exclusive". Pop City Life (באנגלית). נבדק ב-2019-10-01. "YouTube". www.youtube.com (באנגלית). נבדק ב-2019-10-01. Tablante, Mary (2014-03-17). "13 Year Old Lance Lim Stars in Growing Up Fisher". Asian Fortune (באנגלית). נבדק ב-2019-10-01. "임랜스,위대한탄생2...10살 최연소 지원자, 임랜스...위탄2 임랜스". 네이버 블로그 | 자인사, 산정호수 & 명성산 그 향기들 (בקוריאנית). נבדק ב-2019-10-01. Hipes, Patrick (2017-05-17). "Animated 'Duck Duck Goose' Lands At Open Road For 2018 Bow". Deadline (באנגלית). נבדק ב-2019-10-01. Sneider, Jeff (2019-05-30). "Adam Sandler to Star in Creepy Comedy 'Hubie Halloween' for Netflix". Collider (באנגלית). נבדק ב-2019-10-01.
גיגיס

גיגיס (שם מדעי: Gygis) היא סוג של עופות ימיים ממשפחת השחפיתיים החיות לאורך האוקיינוסים הטרופיים לאורך האזור האינדו-פסיפי. בעבר סוג זה הכיל רק מין אחד: שחפית הפיה (Gygis alba), אך לאחר מחקר הוחלט להפריד ממנו את המין שחפית פיה קטנה (Gygis microrhyncha). שחפיות אלה קטנות יחסית ולבנות עם עיניים שחורות גדולות ומקור שחור ארוך. הן מקננות על איים מרוחקים ובהם מטילים על ענף מבלי קן ביצה לבנה בודדת. שחפית הפיה (Gygis alba) שחפית פיה קטנה (Gygis microrhyncha) מדיה וקבצים בנושא גיגיס בוויקישיתוף גיגיס, באתר ITIS (באנגלית) גיגיס, באתר NCBI (באנגלית) גיגיס, באתר האנציקלופדיה של החיים (באנגלית) גיגיס, באתר GBIF (באנגלית)
פרוסיה המזרחית החדשה

פרוסיה המזרחית החדשה (בגרמנית: Neuostpreußen; בפולנית: Prusy Nowowschodnie; בליטאית: Naujieji Rytprūsiai) הייתה פרובינציה של ממלכת פרוסיה מ-1795 עד 1807. היא נוצרה מתוך שטח שסופח בחלוקה השלישית של האיחוד הפולני-ליטאי וכללה חלקים ממזוביה, פודלסיה, מחוז טראקאי וז'מאיטיה. בשנת 1806 היו בה 914,610 תושבים עם שטח של פחות מ-55,000 קילומטרים רבועים (21,000 מילים רבועים), בעיקר פולנים, ליטאים, יהודים ובלארוסים. פרוסיה המזרחית החדשה הקיפה שטח בין פרוסיה המזרחית לבין נהרות הוויסלה, הבוג והניימן. בעקבות ניצחונו של נפוליאון בונפרטה במלחמת הקואליציה הרביעית והמרד בפולין הגדולה של 1806 נמסר מחוז פרוסיה המזרחית החדשה על פי הסכמי טילזיט משנת 1807: האזור סביב ביאליסטוק נמסר לידי האימפריה הרוסית, והפך למחוז בלוסטוק. מחוז פלוק ושארית מחוז ביאליסטוק (מחוז לומזה) הפכו לחלק מדוכסות ורשה, מדינת חסות צרפתית.
אורך

אורך הוא גודל פיזיקלי המתאר ממד של אובייקט. השימוש במונח זה נפוץ בתחומים רבים בהם: מתמטיקה, פיזיקה, אדריכלות, כימיה וכמו כן בתחומים יום יומיים, כגון נהיגה. בפיזיקה ובהנדסה אורך משמש לעיתים כמילה נרדפת למרחק. האורכים מיוצגים בשלושת הממדים על פני שלושה צירים, שלרוב מסומנים כציר X, כציר Y וכציר Z. כאשר אומרים שיש למלבן אורך ורוחב. אורך הוא הצלע הארוכה יותר, והרוחב הוא הצלע הקצרה יותר מבין השניים. יישנם סוגים שונים של מערכות יחידות אורך, למשל: שיטת מטר: סנטימטר – דצימטר – מטר – קילומטר. שימושית יותר בתחום הפיזיקה שכן ההמרות בין הגדלים פשוטות מבחינה מתמטית: 1 דצימטר = 10 סנטימטר, 1 מטר = 10 דצימטר, 1 ס"מ = 10 מ"מ השיטה האנגלית: אינץ' – רגל – יארד – מייל. שיטה זו מתבססת על גדלים יום יומיים: אינץ' אורכו כגודלה של זרת, רגל (פוט) אורכה כאורך רגל של אדם וכן הלאה. השיטה האסטרונומית: מיועדת למדידת אורכים עצומים והיחידות בהתאם – יחידה אסטרונומית – שנת אור – פרסק ועוד. בתקופת התנ"ך נהגו למדוד אורך ביחידת מידה בשם "אמה" ואורכה כאורך אמה ממוצעת של אדם. כמו כן היו היחידות טפח וזרת. ניתן לראות כי בתקופה זו הסתמכו על אמות מידות אנושיות, למרות שכבר בעולם העתיק נמצאו עדויות לסרגלים (במידות עתיקות), אשר מהווים אמת מידה תקנית. יחידות מידה לאורך מידת לבג (הכללה של מושג האורך על הישר הממשי) סדר גודל מחשבון להמרת מרחקים scale of universe כלי להמחשת גדלים אורך, באתר MathWorld (באנגלית)